Borgerne i Rebild Kommune må stoppe affaldssækkene lidt hårdere eller tage flere poser i brug. Heller ikke i dag bliver der tømt skraldespande. Den konflik der er mellem Meldgaard Miljø og de ansatte skaldemænd blev ikke løst her til morgen. - Vi havde et møde her klokken 6, men firmaet havde ikke sendt en person, der havde mandat til at forhandle. Det er vi ikke tilfredse med, siger Arne Nielsen, grupperformand for transportgruppen i 3F. Konflikten handler om en række løfter, de ansatte er blevet givet i forbindelse med, at Meldgaarsd Miljø vandt opgaven efter udbud fra Rebild Kommune. De løfter er i følge skraldemændene ikke indfriet, og derfor har de nedlagt arbejdet. Næste skidt i konflikten tages i morgen, hvor Arbejdsretten vil tage sagen op. Det er allerede nu klart, at arbejdsnedlæggelsen er overenskomststridig, og skraldemændene sandsynligvis vil blive pålagt bod. Forinden vil der blive gjort et nyt forsøg på at løse konflikten. Det sker i morgen klokken 6.

Opsummering:
Et forsøg på at skabe forlig i skaldekonflikten i Rebild Kommune slog her til morgen fejl